V prípade že problémy pretrvávajú, kontaktuj prosím administrátora.
v ponuke používateľa.
v ponuke používateľa.
Nová éra Maserati začína. Privítaj 630-koňový superšport MC20 s V6-kou uprostred vozidla
Okrem benzínovej verzie sa ponuka časom rozšíri nielen o hybrid, ale aj čisto elektrický derivát.
Automobilka Maserati posledné roky akoby strácala dych, teda, minálne čo sa rýdzo športových modelov týka. Už nejaký ten piatok však vieme, že Taliani pracujú na úplne novom superšporte, ktorý má naštartovať novú éru Maserati. Pre koronavírus odhalenie presunuli, takže očakávané MC20 spoznávame až teraz.
Už na prvý pohľad je jasné, že úplne nový počin zapadá vzhľadovo do portfólia značky, a to napriek tomu, že s inými modelmi nezdieľa okrem loga žiadne komponenty. MC20-ka, alebo Maserati Corse 2020 má dvere otvárajúce sa dohora a veľmi moderné detaily. Navonok tak novinka vystupuje veľmi dynamicky, postráda pritom dizajnové výstrelky či rušivé prvky, ktoré by rozbíjali hladké línie.
Kokpit sa nesie vo veľmi minimalistickom a jednoduchom duchu. Všetko je orientované na vodiča, čo značí, že to najpodstatnejšie má blízko po ruke. Platí to najmä na stredovom tuneli, ktorý je potiahnutý uhlíkovými vláknami a zahŕňa len tie najdôležitejšie ovládače.
Tento článok dočítaš bezplatne, no s predplatným REFRESHER+ získaš prístup ku viac ako 1452 zamknutým článkom a dostaneš ďalšie benefity.VIAC O PREDPLATNOM
Väčšina ovládacích prvkov sa presťahovala priamo na volant či do informačného systému. Ten vsádza na dve 10" obrazovky – digitálne budíky pred vodičom a displej infotainmentu v strede palubovky.
To najdôležitejšia sa ale schováva za samotným kokpitom. Tým je úplne nový 3-litrový agregát V6 twin-turbo, ktorému Maserati hovorí Nettuno. Aktuálne odhalená verzia MC20-ky disponuje výkonom 463 kW / 630 koní a krútiacim momentom 730 Nm, časom ale ponuku rozšíria. Už teraz totiž automobilka informovala o tom, že skôr či neskôr príde aj hybridná či plne elektrická verzia.
V tomto prípade sa o prenos sily výhradne zadné kolesá stará 8-stupňová automatická prevodovka. Akceleráciu z 0 na 100 km/h zvládne Maserati MC20 za 2,9 sekundy, maximálna rýchlosť je 325 km/h. Hmotnsoť novinky nepresahuje 1,5 tony, čo dáva v kontexte výkonu iný rozmer. Súčasťou výbavy sú karbón-keramické brzdy či zadný mechanický diferenciál s obmedzenou svornosťou.
Výrobu spustia do konca roka v závode Viale Ciro Menotti v Modene a prvé kusy sa k zákazníkom dostanú začiatkom budúceho roka. Cenové relácie zatiaľ presne nepoznáme, Maserati však oznamuje, že časom nám ukáže aj otvorený variant bez strechy.
Zobraziť galériu 14
V prípade že problémy pretrvávajú, kontaktuj prosím administrátora.